Kabupaten Kepahiang

Kabupaten Kepahiang adolah kabupaten nan ado di Provinsi Bengkulu. Kabupaten iko diresmikan pado 7 Januari 2004 nan sabalunnyo marupokan wilayah Kabupaten Rejang Lebong. Ibu kota Kabupaten Kepahiang adalah Kepahiang. Sacaro administratif, daerah iko tabagi manjadi salapan kecamatan jo 91 desa. Pado taun 2006, jumlah panduduaknyo mancapai 114.889 jiwa nan tadiri dari laki-laki (57.835 jiwa) dan padusi (57.054 jiwa), jo tingkek kapadatan panduduak nan mancapai 163 per km2.Profil Kabupaten Kepahiang

 Sijarah 
Pado zaman panjajahan Ulando, Kepahiang tanamo sabagai ibukota Afdeling Rejang Lebong. Sampai zaman pandudukan Japang, Kepahiang tatap manjadi pusek pamarintahan dari Rejang Lebong. Katiko Indonesia alah mardeka, Afdeling Rejang Lebong barubah manjadi Kabupaten Rejang Lebong jo Kepahiang sabagai ibu kotanyo. Kepahiang manjadi pusek Laskar Rakyat untuak mampatahankan nagara.

Pado taun 1948, tajadi Agresi Militer Ulando II. Sadoalah fasilitas pamarintahan kabupaten sarato jalan jo jambatan nan maubuangkan Kepahiang jo daerah lainnyo di Rejang Lebong dihancuakan untuak maantisipasi serbuan dari Ulando. Pamarintahan Rejang Lebong pun barado di dalam rimbo inggo panyarahan kadaulatan dari Ulando ka Republik indonesia. Dek fasilitas sadoalanyo lah ancua, mangko pamarintahan Rejang Lebong manompang di Kota Curup. Pado taun 1956, Curup ditatapkan sabagai ibu kota kabupaten, sadangkan Kepahiang barubah status manjadi kecamatan. Tokoh-tokoh Kepahiang mampajuangkan baliak status untuak Kepahiang dan mausulkan untuak mamisahkan Kepahiang dari Kabupaten Rejang Lebong.

Pado 7 Januari 2004, Kepahiang baru dilewakan sabagai kabupaten otonom dek Jenderal TNI (purn) Hari Sabarno salaku Menteri Dalam Negeri Repubik Indonesia. Lewa itu dikukuahkan dek Undang-undang Nomor 39 Tahun 2003 tentang Pembentukan Kabupaten Lebong dan Kabupaten Kepahiang di Provinsi Bengkulu. Ir. Hidayatullah Sjahid, M.M. ditunjuak sabagai penjabat Bupati Kepahiang.Keputusan Menteri Dalam Negeri Republik Indonesia Nomor 131.28-8 Tahun 2004, pada 6 Januari 2004, tentang Pengangkatan Penjabat Bupati Kepahiang, Provinsi Bengkulu. Lewa bupati dilakukan dek Gubernur Bengkulu ateh namo Menteri Dalam Negeri pado 14 Januari 2004.

 Panamoan 
Namo kabupaten iko dinamoi Kepahiang dek di daerah iko dulunyo ado banyak supayang nan dalam bahaso Rejang disabuik kepayang. Istilah mabuk kepayang juo adolah efek nan disababkan dek mangonsumsi buah ko nan diolah sacaro indak tapek jo batua sainggo mambuek mabuak barek. Kepayang barubah manjadi Kepahiang salapeh panamoannyo disahkan sacaro legalitas hukum nan ado di Indonesia.

 Pamarintahan 
 Daftar Bupati 

 Dewan Perwakilan 

 Kecamatan 

 Panduduak 
Manuruik Sensus Panduduak Taun 2020, panduduak Kabupaten Kepahiang bajumlah 149.737 jiwa. Panduduak Kepahiang paliang rami mauni Kecamatan Kepahiang nan mancapai 50.700 jiwa. Samantaro kecamatan nan paliang saketek panduduaknyo adolah Kecamatan Seberang Musi nan mancapai 7.800 jiwa. Untuak rasio jinih kelamin panduduak Kabupaten Kepahiang adolah 107, yaitu satiok 100 urang padusi ado 107 urang laki-laki.

 Agamo, etnis, jo bahaso 
Panduduak Kabupaten Kepahiang mayoritasnyo adolah urang Rejang nan juo marupokan etnis asali di kabupaten iko. Urang Rejang marupokan salah satu etnis nan paliang tuo di Sumatera. Urang Rejang di Kepahiang tamasuak kalompok Rejang Darek (pagunuangan).Urang Rejang marupokan masyarakaik panganuik agamo Islam dan mampunyoi sistem kakarabatan sacaro patrilineal.

Dalam kasahariannyo, urang Rejang Kepahiang mangecek jo bahaso Rejang dialek Kepahiang atau Keban Agung. Walau baitu, urang Rejang dapek pulo mangecek jo bahaso Malayu Bengkulu nan manjadi basantara di provinsi Bengkulu. Bahaso Rejang marupokan bahaso nan paliang babeda jo bahaso-bahaso lainnyo di Bengkulu nan umumnyo tamasuak dalam rumpun bahaso Malayik. Bahaso Rejang tamasuak dalam rumpun bahaso Dayak Darek (Bidayuh) basamo jo bahaso-bahaso lain nan ado di Kalimantan. dalam Adelaar & Pawley, eds, Austronesian historical linguistics and culture history Barikuik contoh pamakaian bahaso Rejang jo dialeknyo sarato bandiangannyo jo bahaso lain:
Bahaso MinangkabauHoi, sadang sibuk manga kalian tu?Bahaso Malayu BengkuluHoi, lagi sibuk ngapo kamu orang tu?Dialek LebongOi, gen ulêak udi e?Dialek KepahiangUi/oe, inê ulêah udi ho?Dialek MusiOi, idong jano udi o?Dialek PasisirHoi, jano ulêak udi o?Dialek RawasYo, ape olah udi ho?
Salain urang Rejang, adopulo etnis lain nan marupokan pandatang di Kabupaten Kepahiang di antaronyo urang Jao jo Sunda. Kaduo etnis ko adolah etnis pandatang nan mauni Kepahiang dek program transmigrasi. Rombongan transmigran ko partamo kali tibo yaitu pado 1908.

 Rujuakan 

Pautan lua

Kategori:Kabupaten di Bengkulu
Kategori:WikiSumatra